Lav et referat af nedenstående tekst:

Tekst:
Med kun fem spillerunder igen begynder det at snerpe til i bunden af landets næstbedste fodboldrække. Hverken Jammerbugt FC eller Vendsyssel FF har endnu fået nedrykningsspøgelset til at forsvinde, og søndag mødes de to nordjyske mandskaber i Hjørring. - For to uger siden var vi helt meldt ude, i sidste uge var vi med igen, så taber vi og er helt væk igen, men en sejr, så er vi med igen, siger Jammerbugt FC's spillende assistenttræner Sead Gavranovic. Der har været uro omkring Jammerbugt FC's tyske ejer Klaus-Dieter Müller i de seneste måneder. Men spillerne og staben fokuserer på spillet på banen, hvor holdet ligger på sidstepladsen i 1. division med fire point op til Fremad Amager over nedrykningsstregen. - Vi arbejder hårdt, der er god knald på, og der god tro på tingene i truppen. Vi fokuserer på hver eneste kamp, siger Sead Gavranovic. - Intet er afgjort endnu Tre point i søndagens kamp mod Vendsyssel FF kan bringe Jammerbugt FC tættere på overlevelse. Vendsyssel har seks point mere end Jammerbugt, så hvis de vinder søndagens opgør, er de tæt på at sikre sig endnu en sæson i 1. division. - Intet er afgjort endnu. Vi tror på det og giver den fuld gas på søndag, og så må vi se, hvor langt det rækker efter sidste spillerunde, siger Sead Gavranovic. Kampen på Nord Energi Arena i Hjørring fløjtes i gang søndag klokken 14.00 og kan ses direkte på Viaplay.

Referat:
Jammerbugt FC har hårdt brug for tre point, når de søndag eftermiddag møder Vendsyssel FF i nedrykningsspillet i 1. division.